Slovenská knižnica pre nevidiacich M. Hrebendu v Levoči

Leto s dobrou knihou 

Bibliografický leták pre nevidiace a slabozraké deti 
jún 2011

Milé deti!
S blížiacimi sa prázdninami Vám prinášame ponuku kníh, ktoré si môžete požičať v knižnici na voľné chvíle. V SKN nájdete veľa zaujímavých titulov. Uvádzame aspoň niektoré z nich, ktoré pribudli do nášho knižničného fondu v posledných mesiacoch. Knihy si môžete požičať priamo v oddelení detskej a mládežníckej literatúry SKN na Štúrovej ulici 36 v Levoči do konca júna, prípadne počas prázdnin objednať na telefónnom čísle 0532451210 alebo na mailovej adrese irena.jablonovska@skn.sk. Na požiadanie Vám knihy zašleme domov. Všetky uvedené zvukové knihy sú na CD v MP3 formáte. 
Prajeme Vám príjemné prázdniny, plné veselých zážitkov a pekných chvíľ pri čítaní. 

Zvukové knihy:

HAWKINGOVCI, Lucy a Stephen 
Gregorova vesmírna naháňačka za pokladom 
načítal Igor Šabek
Voľné pokračovanie knihy Gregorove tajné výpravy do vesmíru. Podarí sa Gregorovi rozlúštiť hádanky, ktoré ho privedú do vesmíru na úžasnú naháňačku krížom cez Galaxiu? Ohromný dobrodružný príbeh plný napätia a vzrušenia, ktorý obsahuje množstvo skutočných faktov o vesmíre. 

PRINEASOVÁ, Sarah 
Konyvran diel I. : Čarodejníkov zlodej 
načítal Peter Cibula, romány sci-fi
Tajomné mesto Wellmet zomiera. S problémom si nedokáže poradiť ani čarodejník Nikdy. Podarí sa to jeho učňovi Konyvranovi, kedysi pouličnému zlodejovi a vlamačovi? 

PRINEASOVÁ, Sarah 
Konyvran diel II. : Tiene 
načítal Peter Cibula, romány sci-fi 
Obyvateľov mesta Wellmet začínajú ohrozovať útoky záhadných Tieňov, ktoré svoje obete premieňajú na kameň. 

MOWLL, Joshua
Operácia Červené Jericho 
načítal Michal Novák, romány dobrodružné pre deti a mládež
Dobrodružný román z Juhočínskeho mora. Napínavý príbeh dvoch odvážnych súrodencov na prahu dospelosti, ktorí sa pri hľadaní svojich nezvestných rodičov zoznamujú s neznámym exotickým svetom.

VADAS, Marek
Rozprávky z čiernej Afriky
načítali dobrovoľníci VSE, rozprávky a bájky. 
Táto kniha sa skladá z troch častí: Zvieratá, Zvieratá a  ľudia, Ľudia a duchovia.

Čarovný svet rozprávok 
Načítali dobrovoľníci VSE. Prerozprávala Amery Heather.
Najkrajšie rozprávky z celého sveta.

Knihy v Braillovom písme:

GREGUŠOVÁ, Andrea 
Operácia orech a iné dedkoviny 
1 zv., rozprávky - slovenské 
Prázdninový príbeh dvoch bratov u svojho deduška. 

FUTOVÁ, Gabriela 
Poškoláci  
3 zv.
Traja tínedžeri - Noro, Riki a Silva - večne provokujú učiteľov svojím výzorom, správaním aj prístupom ku školským povinnostiam, a tak nečudo, že sú stále poškolákmi. 

BREZINA, Thomas 
Útok čiernych čarodejníc 
2 zv., romány dievčenské 
Páčia sa vám príbehy plné zábavy, prekvapení a neočakávaných rozuzlení? Veselé príbehy Lissi a Tinky určené všetkým malým čarodejniciam. Chalanom vstup zakázaný! 

SCHEFFLEROVÁ, Ursel 
Rozprávky utáranej myšky 
1 zv.
Ako sa myš na Šeherezádu hrala, aby si na nej mačka nepochutnala. Ak sa začítate do tejto knižky, možno si spolu s mačkou budete želať, aby sa príbehy utáranej myšky nikdy neskončili. 

SIMMONS, Jane 
Berylka v divočine
2 zv., romány pre deti a mládež 
Keď sa prasiatku Berylke podarí utiecť z dodávky, ktorá ju viezla na bitúnok, vydá sa na cestu do nového a strašidelného sveta. 

REZNÍK, Jaroslav 	
Kika spáva v paprike
1 zv.
Rozprávky o morskom prasiatku. 

HARMANOVÁ, Oľga 
Cupinôžka 
1 zv., rozprávky pre 4 až 8 - ročné deti
Rozprávky o zvieratkách.

LINDGRENOVÁ, Astrid 
Grétka 
1 zv., romány dievčenské 
Grétka má sedem rokov a spolu so svojimi rodičmi a sestrou Betkou býva vo veľkom červenom dome. Občas býva roztopašná a má hlavu plnú nápadov. 

Rozprávky po slovensky i po anglicky 
1 zv., rozprávky pre deti a mládež 
V knihe sú použité skrátené a upravené rozprávky H. Ch. Andersena, Ch. Perraulta a W. Grimma. Kniha dvojjazyčná. Na každej strane súbežný text anglický. 

BREZINA, Thomas 
Prízraky bez tváre
1 zv., romány dobrodružné pre deti a mládež
Detektívnu trojicu z Klubu záhad privedie zvláštna pozvánka do tajuplného hotela. Jupiter a Vicky si spočiatku myslia, že ide o skúšku odvahy, no keď na nich začnú vyskakovať prízraky bez tváre, je im jasné, že sa opäť zaplietli do niečoho desivého.

WITCHER, Moony 
Nina malá alchymistka 
4 zv., romány pre deti a mládež 
Malá alchymistka Nina sa vracia v knihe plnej nových napínavých dobrodružstiev. Spolu s ňou sú tu späť starí známi priatelia a android Max, ale aj starí nepriatelia... 

ANDERSONOVÁ, Lena - SVEDBERG, Ulf 
S Majkou do prírody
1 zv., romány pre deti a mládež 
Majka, ktorá čitateľa sprevádza všetkým, čo sa v knižke odohráva, je sympatické asi šesťročné dievčatko s dokorán otvorenými očami a s citlivým srdcom... 

SÜSKIND, Patrick 
Príbeh pána Letka
1 zv., romány pre deti a mládež 
Autor rozpráva o osude pána Letka z pohľadu malého chlapca, ktorý prežíva pritom svoje detstvo na dedine v prostredí krásnej prírody a zažíva mnohé tragikomické situácie. 

SNOW, Alan 
Nech žijú príšery! 
Druhá kniha: Muž v železných ponožkách.
2 zv., romány dobrodružné pre deti a mládež 
Artur a jeho priatelia potkany a piráti musia zachrániť unesených podsvetníkov a zmariť Kradošove podlé plány. Odvážia sa však vstúpiť do hrozivého Syrového paláca? A ak áno, čo - a koho - tam nájdu?